Kamelilaulu

Kamelilaulu on suomalaismuusikko M. A. Nummisen 22., vuonna 1988 julkaistu studioalbumi. Numminen muodostaa yhdessä Pedro Hietasen kanssa Gommi ja Pommi -laulajakaksikon. Albumi on kaksikon ensimmäinen ja sen kaikki kappaleet ovat esitetty alun perin Yleisradion Gommi ja Pommi -televisiosarjassa.

EMI julkaisi albumin vinyylilevynä ja C-kasettina. Albumia ei ole julkaistu yksittäisenä CD-levynä, mutta se sisältyy vuonna 2002 julkaistuun Valtava jänis – Gommin ja Pommin kaikki seikkailut -kokoelmaan, joka sisältää kaikki Gommi ja Pommi -levyt sekä M. A. Nummisen suosituimmat lastenlaulut -levyn vuodelta 1985.

 Kappalemateriaali 
Albumin tunnetuimpia kappaleita on nimikappale ”Kamelilaulu”, joka on Nummisen ja Pedro Hietasen yhteissävellys. Numminen toimi tuolloin Unicefin hyvän tahdon lähettiläänä ja Unicef-aktivisti Tuija Pesonen pyysi Nummista tekemään sävellyksen hänen kameliaiheiseen tekstiinsä. Numminen korjasi ja täydensi tekstiä ja teki sävellyksen yhdessä Hitasen kanssa. Kappaleesta tuli niin suosittu, että siitä tuli Gommi ja Pommi -televisiosarjan tunnusmusiikki. ”Raitiovaunu” kertoo siitä, että jänis ja kissa voivat asua myös kaupungissa. ”Harmonikka, piano sekä banjo” -kappaleen eläinorkesterissa Pommi (Hietanen) soittaa pianoa, Pemmi (Hörman) harmonikkaa ja Gommi (Numminen) banjoa. ”Syö säästäen savea!” on opettava kappale tuhlauksen vaaroista ja kehottaa lapsia olemaan tuhlaamatta asioitaan. Levyn tunnetuimpiin kappaleisiin lukeutuu myös Hietasen laulama italialaishenkinen ”Vieterihiiri”, joka kertoo Pommi-kissan pizza-annoksesta, jonka päällä pyörii hiiri. Ollessaan lapsi Numminen puuhasteli paljon puhelimien kanssa ja rakensi omatekoisia puhelinlinjoja. Levyllä on kaksikin puhelinaiheista kappaletta (Puhelinkoppi ja Prr, prr, prr). Jälkimmäinen kappaleista on yhdessä kappaleen ”Poliisi tulee!” kanssa peräisin televisiosarjan takaa-ajokohtauksista. Valtava jänis -kokoelman bonuskappaleina ovat ”Maggara ja ruumisarggu” sekä ”Gummidusgaugobudgi”. Kappaleet on äänitetty televisiostudiossa improvisoiden eikä niitä ollut kirjoitettu etukäteen. Numminen kertoili lapsena ystävilleen paljon satuja.M. A. Numminen: Valtava jänis – Gommin ja Pommin kaikki seikkailut -albumin liitevihko, s. 2, 3, 5 & 11., EMI, 7243 540665 2 8, 2002.

 Kappaleet 
Kaikki sävellykset ja sanoitukset M. A. Numminen, ellei toisin mainita.

Kaikki sovitukset Pedro Hietanen.
 A-puoli








 B-puoli







 M. A. Numminen: Kamelilaulu -albumin takakannen tiedot, EMI, 777-7 91362 1, 1988.

 Bonuskappaleet



 Tekijät 
 Muusikot 
 M. A. Numminen – laulu (kaikki paitsi 8, 12 & 14), taustalaulut (”Sukelluspallo”), puhelinluettelo ja vispilät (”Syö säästäen savea!”)
 Pedro Hietanen – laulu (6, 8, 10, 13, 14) (kapellimestari; piano (3–7, 9–11, 14), harmonikka (1, 2, 5, 8, 11, 13), urut (14, 15), syntetisaattorit (3, 9, 10, 13, 15), taustalaulut (1, 7)
 Karviaiset-lapsikuoro – taustalaulut (1–3, 11)
 Antero Jakoila – erilaiset kitarat (2–4, 7, 8, 10, 11, 14, 15), banjo (1, 2, 5), mandoliini (5, 9, 13)
 Pekka Nylund – erilaiset kitarat (1, 5, 7, 9–11, 13, 14), buzuki (1, 8)
 Harri Merilahti – sähköbasso (kaikki paitsi 6 & 12)
 Aikka Hakala – rummut (kaikki paitsi 6 & 12)
 Markku Johansson – trumpetit (5, 8, 14)
+
 M. A. Numminen, Pedro Hietanen, Antero Jakoila, Pekka Nylund, Harri Merilahti ja Aikka Hakala – huuto (”Häntä sisään!”)

 Tuotanto 
 Pedro Hietanen – tuottaja
 Markku Törrönen / Finnvox-studiot, Helsinki - äänitys (24.8. – 2.9.1988)
 Helena Vapaa – kannen valokuva ja suunnittelu

 Lähteet 

Luokka:Vuoden 1988 albumit
Luokka:M. A. Nummisen albumit
Luokka:Gommin ja Pommin albumit
Luokka:Pedro Hietasen tuottamat albumit